कोलकाता: पश्चिम बंगाल में पंचायत चुनाव के दौरान शुरू हुई हिसंक वारदातों का सिलसिला थमने का नाम नहीं ले रहा है। पंचायत चुनाव के दौरान टीएमसी कार्यकर्ताओं पर बीजेपी कार्यकर्ताओं को मारने-पीटने, उनकी हत्या करने और धमकाने का आरोप लगता रहा लेकिन सत्ताधारी दल ने इस हिंसा को आपसी झगड़े का नाम देकर पल्ला झड़ने की कोशिश की। वहीं राज्य में एक और वारदात के बाद उस वक्त सनसनी फैल गई जब एक 18 साल के युवक की हत्या कर उसकी लाश को पेड़ से लटका दिया गया। मृतक की पहचान 18 वर्षीय त्रिलोचन महतो के रूप में हुई है और ये बीजेपी का कार्यकर्ता बताया जा रहा है।